CELEX: 32009R0476
Language: sl
Date: 2009-06-05 00:00:00
Title: Uredba Komisije (ES) št. 476/2009 z dne 5. junija 2009 o uvrstitvi določenega blaga v kombinirano nomenklaturo

9.6.2009   
            
            
               SL
            
            
               Uradni list Evropske unije
            
            
               L 144/13
            
         
      UREDBA KOMISIJE (ES) št. 476/2009
   z dne 5. junija 2009
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter Skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili se blago iz stolpca 1 preglednice iz Priloge uvrsti pod oznako KN, ki je označena v stolpcu 2, iz razlogov, navedenih v stolpcu 3 navedene preglednice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) za obdobje treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Odbor za carinski zakonik ni dal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, se uvrsti v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe Sveta (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. junija 2009
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Poimenovanje blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Sistem ima naslednje sestavne dele:
                  
                              —
                           
                           
                              televizijska kamera visoke ločljivosti, pritrjena na podvodno vozilo (tako imenovano „Remote Operated Vehicle (ROV)“),
                           
                        
                              —
                           
                           
                              nadzorna naprava z zaslonom za daljinsko upravljanje vozila in kamere, na primer z uporabo krmilne palice, in za prikaz posnetih slik,
                           
                        
                              —
                           
                           
                              električni kabel.
                           
                        Masa prvega dela znaša približno 3,6 kg. Skupna masa sistema je približno 32 kg.
                  Sistem se uporablja za podvodne dejavnosti, vključno s slikanjem in kabelskim prenosom slik do zaslona na nadzorni napravi. Uporaben je do globine približno 90 m.
               
               
                  8525 80 19
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature, opomba 4 k oddelku XVI in besedilo oznak KN 8525, 8525 80 in 8525 80 19.
                  Bistveno lastnost prvega sestavnega dela določa televizijska kamera (oznaka KN 8525 80 19), pritrjena na podvodno vozilo, in ne podvodno vozilo, ki kameri služi zgolj za prevozno sredstvo za omejene razdalje.
                  Zato se ta sestavni del, če je predstavljen ločeno, uvrsti pod oznako KN 8525 80 19.
                  Ker sistem sestavljajo med seboj povezani sestavni deli, ki skupaj prispevajo k jasno opredeljeni funkciji, zajeti pod eno izmed tarifnih številk poglavja 84 ali 85, se uporablja opomba 4 k oddelku XVI.
                  Funkcija sistema je slikovno snemanje brez shranjevanja slik. Celoten sistem se zato uvrsti pod oznako KN 8525 80 19 kot televizijska kamera.